ชิบะ ไคเอ็น - วิกิพีเดีย

# ชิบะ ไคเอ็น

### จากวิกิพีเดีย สารานุกรมเสรี

สารานุกรมการ์ตูนญี่ปุ่น
...
ชิบะ ไคเอ็น

ชิบะ ไคเอ็น ตัวละครในการ์ตูนญี่ปุ่นเรื่องเทพมรณะ(ฺBLEACH) เป็นยมทูต รองหัวหน้าหน่วย 13 แห่ง "13 หน่วยพิทักษ์"

## [แก้] ลักษณ์/อุปนิสัย

ชิบะ ไคเอ็น เป็นตัวละครที่ออกแนวนักเลงนิดๆ หน้าตาของเขาเกือบจะเหมือนกับ "คุโรซากิ อิจิโกะ" แต่มีผมสีดำ นอกจากนี้นิสัยของทั้งคู่ยังคล้ายกันจนน่าประหลาดด้วย แม้เขาออกจะเป็นคนง่ายๆและเหมือนจะชอบทำตามใจตนเอง แต่ก็อ่อนโยนในหลายๆครั้งเช่นกัน และที่สำคัญคือเขาจะให้ความเอาใจใส่กับ"คุจิกิ ลูเคีย"มากเป็นพิเศษ

ระวังเสียอรรถรส ข้อความด้านล่างนี้ มีการกล่าวถึง เนื้อเรื่อง หรือฉากจบ

## [แก้] ประวัติ

ชิบะ ไคเอ็น เป็นคนของตระกูลชิบะ 1 ใน 4 ตระกูลใหญ่ ซึ่งเป็นตระกูลขุนนางชั้นสูงในโซลโซไซเอตี้ มีพี่น้องด้วยกันอีกสองคนคือ "ชิบะ คูคาคุ" กับ "ชิบะ กันจู" และเขาก็มีภรรยาอยู่อีกคนหนึ่ง นาม "มิยาโกะ" ซึ่งเป็นยมทูตในหน่วยเดียวกัน แม้จะเป็นรองหัวหน้า แต่ก็ต้องรับหน้าที่การบัญชาการหน่วยแทน "อุคิทาเกะ จูชิโร่" ผู้เป็นหัวหน้าที่ป่วยกระเสาะกระแสะอยู่

แต่เมื่อภรรยาของเขาถูกฆ่าโดยฮอลโล่ว์ ทำให้เขาตามล่าฮอลโล่ว์ตนนั้นจนตนเองต้องเสียท่าโดนทำลายดาบฟันวิญญาณและโดนฮอลโลว์ตนนั้นเข้าสิงและเข้าทำร้ายลูเคียกับอุคิทาเกะ และในที่สุดเขาก็ต้องสิ้นชีพด้วยน้ำมือของลูเคียไปพร้อมกับฮอลโล่ว์ในตัวของเขา ทำให้ตำแหน่งรองหัวหน้าของหน่วย 13 ว่างลงไป

## [แก้] บทบาท

### [แก้] ภาคโซลโซไซตี้

ไคเอ็นปรากฏในความคิดของ"คุจิกิ เบียคุยะ"ในช่วงหลังจากที่การต่อสู้กับคุโรซากิ อิจิโกะจบสิ้นลงด้วย ทำให้เขารู้สึกตัวได้ถึงการกระทำของตน

### [แก้] ภาค Hueco Mundo

#### [แก้] เออร์โรนีโร่ อัลลูเอรี่

เออร์โรนีโร่ อัลลูเอรี่่
(ในหน้าของไคเอ็น)

เออร์โรนีโร่ อัลลูเอรี่(アーロニーロ・アルルエリ, Āronīro Arurueri?)เป็นหนึ่งในอารันคาร์ชั้นเอสปาด้าลำดับที่ 9 ได้พบกับลูเคียและเผยหน้าของตนที่เหมือนกับไคเอ็นไม่ผิดเพี้ยน และอ้างในตอนแรกว่าตนคือไคเอ็น[1] โดยตนได้บอกว่าตอนที่ถูกลูเคียสังหารร่างวิญญาณที่แตกสลายของตนกับฮอลโลว์ตนนั้นได้กลับไปมาที่ดินแดนฮอลโลว์
และฟื้นสภาพตามโปรแกรมที่ไอเซ็นได้วางเอาไว้ในร่างของฮอลโลว์ตนนั้น และอ้างอีกว่าได้พยายามที่จะแทรกซึมเข้าไปในกองทัพอารันคาร์ของไอเซ็นเพื่อหาโอกาศจัดการ[2] แต่แล้วเขาก็ได้เข้าโจมตีลูเคีย โดยอ้างการแก้แค้นที่ถูกลูเคียฆ่า และได้ให้ลูเคียไปฆ่าพวกพ้องของตนเพื่อไถ่บาป ซึ่งเป็นผลให้ลูเคียบันดาลโทสะและเข้าต่อกรกับเออร์โรนีโร่อย่างดุเดือด จนสุดท้ายการปลดปล่อยดาบของเออร์โรนีโร่ก็ได้เริ่มขึ้น ซึ่งเออร์โรนีโร่ก็สามารถโจมตีลูเคียได้อย่างดุเดือดโดยไม่เปิดช่องว่างให้แม้แต่น้อย

โฉมหน้าที่แท้จริงของ
เออร์โรนีโร่

แต่เมื่อการต่อสู้ดำเนินไปได้ระยะหนึ่ง ลูเคียได้สงสัยในพฤติกรรมของเออร์โรนีโร่ที่หลีกหนีแสงอาทิตย์ เธอจึงตัดสินใจใช้วิถีมารซ้อนกันถึงสามครั้งเพื่อให้ร่างของเออร์โรนีโร่สัมผัสกับแสงได้สำเร็จ และเมื่อร่างของเขาได้ต้องแสงอาทิตย์ หน้าที่แท้จริงของเขาก็ได้ปรากฏขึ้น โดยมีใบหน้าเป็นหลอดแก้วคล้ายหลอดทดลอง และภายในบรรจุของ ที่มีก้อนเนื้อกลมอยู่สองลูก และมีของฮอลโลว์ติดอยู่พร้อมกับเครื่องหมายเลข 9 โดยหน้าหนึ่งยิ้มอย่างน่าสะพรึงกลัว พร้อมกับประกาศว่า "พวกเราคือ เออร์โรนีโร่ อัลลูเอรี่"[3]

ซึ่งแท้จริงแล้วเออร์โรนีโร่คืออารันคาร์ชั้นเอสปาด้าเพียงตนเดียวที่ถือกำเนิดมาจากฮอลโลว์ชั้นเมนอสระดับกิลเลี่ยน แต่ก็เป็นฮอลโลว์ที่มีความสามารถในการพัฒนาตนเองได้อย่างไม่มีขีดจำกัด โดยการกินวิญญาณของฮอลโลว์ตนอื่นมาและนำความสามารถของฮอลโลว์ตนนั้นมาใช้ได้ ซึ่งหนึ่งในนั้นก็คือฮอลโลว์ที่ได้รวมร่างกับไคเอ็นในตอนนั้นนั่นเอง โดยเออร์โรนีโร่ได้ทำการปลดปล่อยดาบฟันวิญญาณที่แท้จริงของตนและเข้าเล่นงานลูเคียทันที[4]

## [แก้] ดาบฟันวิญญาณ

### [แก้] ขั้นต้น(ชิไค)

เนจิบานะ

- ชื่อ : เนจิบานะ(捩花,บุปผาเกลียว(บุปผาบิดเบี้ยว))
- คำปลดปล่อย : น้ำแห่งฟากฟ้าจงคลี่คลาย(水天逆巻け,Suiten Sakamake)
- ลักษณะ : มีลักษณะเป็นหอกยาวคล้ายกับสามง่ามผสมกับทวนของจีนโบราณ มีพู่ประดับ ซึ่งเป็นแบบเดียวกับที่ปรากฏในเกม"Gamecube, Bleach GC: Tasogare Ni Mamieru Shinigami"
- ความสามารถ : มีการโจมตีโดยใช้น้ำที่วนอยู่โดยรอบของอาวุธพร้อมๆกับทักษะส่วนตัวของผู้ใช้

ทั้งไคเอ็นและเออร์โรนีโร่ต่างก็มีรูปแบบของดาบฟันวิญญาณที่เหมือนกัน

### [แก้] ขั้นปลดปล่อยสวัสดิกะ(บังไค)

- ไม่ปรากฏ

### [แก้] ดาบฟันวิญญาณ(เออร์โรนีโร่ อัลลูเอรี่)

เออร์โรนีโร่สภาพปลดปล่อย

- ชื่อ : โกรโตโนเรีย(Grotonoria)
- คำปลดปล่อย : จงกลืนกิน
- ลักษณะหลังปลดปล่อย : ร่างของเออร์โนรีโน่จะกลับสู่ร่างที่แท้จริง ซึ่งมีลักษณะคล้ายกับก้อนเนื้อขนาดใหญ่ที่มีหน้าของฮอลโลว์ขนาดใหญ่ประทับอยู่สองหน้า และมีหนวดขนาดใหญ่คล้ายกับปลาหมึกงอกออกมาตามตัว ไม่ต่างอะไรกับอสุรกาย
- ความสามารถ : สามารถกลืนกินวิญญาณของฮอลโลว์ตนอื่นและนำพลังความสามารถมาเป็นของตนเองได้ โดยในสภาพปลดปล่อยเออร์โรนีโร่สามารถใช้พลังความสามารถที่ได้จากฮอลโลว์ที่กินไปได้ทั้งหมด ซึ่งจนถึงปัจจุบัน เออร์โรนีโร่ได้กินฮอลโลว์ไปแล้ว 33,650 ตน

## [แก้] เกร็ด

ดอกเนจิบานะ

เนจิบานะ เป็นชื่อของดอกไม้ชนิดหนึ่งของญี่ปุ่น ตัวดอกจะมีสีชมพู มีลักษณะพิเศษคือเป็นพวงเลื้อยเป็นเกลียวตามก้านของมัน

## [แก้] อ้างอิง

1. ↑ เทพมรณะบทที่ 262 "Unblendable"
2. ↑ เทพมรณะบทที่ 263
3. ↑ เทพมรณะบทที่ 266
4. ↑ เทพมรณะบทที่ 267

| ชิบะ ไคเอ็น เป็นบทความเกี่ยวกับ การ์ตูน ที่ยังไม่สมบูรณ์ ต้องการตรวจสอบ เพิ่มเนื้อหา หรือเพิ่มแหล่งอ้างอิง คุณสามารถช่วยเพิ่มเติมหรือแก้ไข เพื่อให้สมบูรณ์มากขึ้น ข้อมูลเกี่ยวกับ ชิบะ ไคเอ็น ในภาษาอื่น อาจสามารถหาอ่านได้จากเมนู ภาษาอื่น ด้านซ้ายมือ

ดึงข้อมูลจาก "http://th.wikipedia.org../../../%E0%B8%8A/%E0%B8%B4/%E0%B8%9A/%E0%B8%8A%E0%B8%B4%E0%B8%9A%E0%B8%B0_%E0%B9%84%E0%B8%84%E0%B9%80%E0%B8%AD%E0%B9%87%E0%B8%99.html".

หมวดหมู่: บทความเกี่ยวกับ การ์ตูน ที่ยังไม่สมบูรณ์ | เทพมรณะ

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- English
- Español
- Português